CELEX: 22005D0041
Language: sk
Date: 2005-03-11 00:00:00
Title: Rozhodnutie Spoločného výboru EHP č. 41/2005 z 11. marca 2005, ktorým sa mení a dopĺňa príloha XIII (Doprava) k Dohode o EHP

28.7.2005   
            
            
               SK
            
            
               Úradný vestník Európskej únie
            
            
               L 198/40
            
         
      ROZHODNUTIE SPOLOČNÉHO VÝBORU EHP č. 41/2005
   z 11. marca 2005,
   ktorým sa mení a dopĺňa príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, najmä na jej článok 98,
   keďže:
   
               (1)
            
            
               Príloha XIII k dohode bola zmenená a doplnená rozhodnutím Spoločného výboru EHP č. 16/2005 z 8. februára 2005 (1).
            
         
               (2)
            
            
               Odporúčanie Komisie 2004/358/ES zo 7. apríla 2004 o používaní spoločného európskeho formátu pre licenčné dokumenty vydávané v súlade so smernicou Rady 95/18/ES o udeľovaní licencií železničným podnikom (2), sa má začleniť do dohody,
            
         ROZHODOL TAKTO:
   Článok 1
   Za bod 94 (odporúčanie Komisie 2001/290/ES) prílohy XIII k dohode sa vkladá tento bod:
   
      
                  „95.
               
               
                  
                     32004 H 0358: odporúčanie Komisie 2004/358/ES zo 7. apríla 2004 o používaní spoločného európskeho formátu pre licenčné dokumenty vydávané v súlade so smernicou Rady 95/18/ES o udeľovaní licencií železničným podnikom (Ú. v. EÚ L 113, 20. 4. 2004, s. 37).“
               
            
   Článok 2
   Znenia odporúčania 2004/358/ES v islandskom a nórskom jazyku, ktoré budú uverejnené v dodatku EHP k Úradnému vestníku Európskej únie, sú autentické.
   Článok 3
   Toto rozhodnutie nadobúda účinnosť 12. marca 2005 pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 11. marca 2005
      
         
            Za Spoločný výbor EHP
         
         
            predseda
         
         Richard WRIGHT
         
      
   
   
      (1)  Ú. v. EÚ L 161, 23.6.2005, s. 37
   
   
      (2)  Ú. v. EÚ L 113, 20.4.2004, s. 37.
   
      (3)  Nie sú uvedené žiadne ústavné požiadavky.